अनूल के मुताबिक भारतीय प्रगतिशील होते हैं तभी तो वो कम संसाधनों में भी काम चला लेते हैं। इसलिए हम भी एमआईटी मीडिया लैब्स, फैब लैब्स, जयसो लैब्स इत्यादी की तरह अपने संसाधनों को बचाकर आने वाले वक्त में बढ़िया तरीके से इस्तेमाल कर सकते हैं। हाल ही में केंद्र सरकार ने भी ओपन हार्डवेयर ईकोसिस्टम को बढ़ावा देने के लिए कुछ घोषणाएं की हैं। अनूल के मुताबिक बच्चों में ओपन हार्डवेयर को लेकर रूची जगाई जानी चाहिए। उनका कहना है कि उन्होने कई बार 12-13 साल के बच्चों को कई बार कमाल की चीजें बनाते हुए देखा है। इसलिए स्कूलों को भी चाहिए कि वो अपने पाठ्यक्रम में ओपन हार्डवेयर को भी शामिल करें। अनूल का दावा है कि कई ऐसी चीजें हैं जिनको काफी कम दाम में बनाकर बच्चों के इस्तेमाल लायक बनाया जा सकता है। जहां पर बच्चे ना सिर्फ तजुर्बे कर सकते हैं बल्कि वो ओपन हार्डवेयर की ताकत को भी जान सकते हैं। अनूल को विश्वास है कि वो एक दिन ओपन हार्डवेयर पर स्कूल खोलेंगे, ताकि देश में ओपन हार्डवेयर के क्षेत्र में क्रांतिकारी बदलाव लाया जा सके।